
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts pētījumu programmu "Digitālās humanitārās un sociālās zinātnes" 2026.–2029. gadam" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Izglītības un zinātnes ministrija (turpmāk – ministrija) ir izstrādājusi tiesību akta projektu “Par valsts pētījumu programmu “Digitālās humanitārās un sociālās zinātnes” 2026.–2029. gadam” (turpmāk – Rīkojuma projekts) pamatojoties uz:
1) Zinātniskās darbības likuma 13. panta otrās daļas 3. punktu, kas nosaka, ka Ministru kabinets apstiprina valsts pētījumu programmas;
2) Ministru kabineta 2018. gada 4. septembra noteikumu Nr. 560 "Valsts pētījumu programmu projektu īstenošanas kārtība" 4. punktu.
1.2. Mērķis
Mērķa apraksts
Apstiprināt valsts pētījumu programmu “Digitālās humanitārās un sociālās zinātnes” 2026.-2029. gadam, nosakot tās virsmērķi, mērķi, uzdevumus, īstenošanas termiņu, finansējumu un rezultātus.
Programmas mērķis ir attīstīt un nodrošināt latviešu valodas un kultūras digitālo ilgtspēju, veidojot gala lietotāju vajadzībām piemērotu humanitāro un sociālo zinātņu digitālo infrastruktūru, veicināt tās plašu izmantošanu pētniecībā, izglītībā, inovatīvu tehnoloģiju izstrādē, vienlaikus stiprinot šo resursu uzturēšanai nepieciešamo institucionālo kapacitāti.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Sociālās un humanitāras zinātnes ir daļa no nacionālās pētniecības un inovāciju sistēmas, tās sniedz horizontālu pienesumu piecām Latvijas Viedās specializācijas stratēģijas (RIS3)[1] jomām. Pieprasījumu pēc sociālo un humanitāro zinātņu pētniecības un pētījumu rezultātiem galvenokārt veicina globāli un nacionāla līmeņa sabiedrības izaicinājumi – sabiedrības polarizācija un dezinformācija, valodas un kultūras saglabāšana un līdzāspastāvēšana, sociālās nevienlīdzība, reģionālās attīstības īpatnības u.tml. Vienlaikus tās rada padziļinātu zināšanu bāzi par tādiem procesiem un izpausmēm, kas ļauj izprast un stiprināt sabiedrības identitāti un tās kolektīvo piederību vienotai kultūrtelpai.

Ņemot vērā humanitāro un sociālo zinātņu nozīmi Latvijas ilgtspējai un attīstībai nozīmīgus jautājumu identificēšanā un pētniecībā, ir būtiski ieguldīt to attīstībā un cilvēkkapitālā.

Valsts pētījumu programmu “Digitālās humanitārās un sociālās zinātnes” 2026.-2029. gadam (turpmāk - programma) nepieciešama, lai nodrošinātu izpildi:
1) Latvijas Nacionālā attīstības plāna 2021.-2027. gadam (apstiprināts ar 2020. gada 2. jūlija Latvijas Republikas Saeimas lēmumu Nr. 418/Lm13) rīcības virziena “Zinātne sabiedrības attīstībai, tautsaimniecības izaugsmei un drošībai” 140. un 143. uzdevumiem un rīcības virziena “Saliedētība” 409. uzdevumam;
2) Zinātnes, tehnoloģijas attīstības un inovācijas pamatnostādņu 2021.-2027. gadam (apstiprināts ar Ministru kabineta 2021. gada 14. aprīļa rīkojumu Nr. 246) rīcības virzienu “Sadarbība starp pētniecības un publisko sektoru” 2.3.1. uzdevumam, turpinot 2021.-2025. gadā iesākto;
3) Valdības rīcības plāna Deklarācijas par Evikas Siliņas vadītā Ministru kabineta iecerēto darbību īstenošanai (apstiprināts ar Ministru kabineta 2024. gada 20. janvāra rīkojumu Nr. 55) 9.8. pasākumam.


[1] Par Zinātnes, tehnoloģijas attīstības un inovācijas pamatnostādnēm 2021.–2027. gadam
Problēmas un risinājumi
Problēmas apraksts
Humanitāro un sociālo zinātņu pētniecība ir īpaši nozīmīga šajos ģeopolitiskajos apstākļos, kad pastiprinās Krievijas un citu autoritāro režīmu informatīvā kara spējas, tostarp dezinformācija un informācijas ietekmēšanas operācijas. Sabiedrības noturība pret dažādām manipulācijām ir īpaši svarīga un nostiprināma, radot jaunas zināšanas un attīstot cilvēkkapitālu. Ļaunprātīga ārējā ietekme, piemēram, dezinformācijas kampaņas, ir ievērojami postošāka, ja kolektīvās identitātes jautājumi nav izprasti. Latviešu kolektīvā identitāte ir Latvijas valsts atbildība, un valodas un kultūras, tai skaitā to digitālo resursu, kopšana un attīstība ir latviskās identitātes stiprināšanas instruments.

Valoda un kultūra ir sabiedrības identitātes atslēgas elements. Neviens cits pasaulē nenodrošina un arī nekad nenodrošinās latviešu valodas, kultūras mantojuma un atmiņas institūciju digitālo resursu un tehnoloģiju pētniecību un attīstību. Nedrīkst pieļaut latviešu valodas un kultūras pakāpenisku izzušanu no globālas digitālās aprites, kur humanitāro un sociālo zinātņu digitālās infrastruktūras attīstība notiks bez latviešu valodas un kultūras, ja vien Latvijā netiks nodrošināta humanitāro un sociālo zinātņu digitālās infrastruktūras, tostarp kultūras mantojuma un atmiņas institūciju digitālo resursu, attīstīšana un pielāgošana. Īpaši svarīga ir digitālo humanitāro un sociālo zinātņu resursu un rīku atbilstība starptautiskiem standartiem un iekļaušana Eiropas pētniecības un izstrādes resursu infrastruktūrās.

Valoda un kultūra, tai skaitā to digitālie resursi, ir kļuvuši par būtisku nacionālās drošības rīku. Valsts ieguldījums digitālo humanitāro zinātņu pētniecībā nav tikai jautājums par atbalstu zinātnei. Tas ir stratēģisks ieguldījums Latvijas drošībā, stabilitātē un ilgtspējā, kas sakņojas dažādu sabiedrības procesu padziļinātā izpratnē.

Bez Latvijas valsts atbalsta digitālo humanitāro un sociālo zinātņu attīstībai Latvijā, šo jomu zinātnieku ataudze nenotiks. Studējošie un jaunie pētnieki neizvēlēsies veltīt savu darbu tam, ko Latvijas valsts neatbalsta, kā rezultātā Latvija pazaudēs veselu unikālu pētnieku kopienu. Jāpatur prātā, ka latviešu valodas, identitātes un kultūras jomā neviens cits pasaulē šādu pētniecību nenodrošinās.

Humanitāro un sociālo zinātņu digitālo resursu pētniecībai nav alternatīva finansējuma avota kā tikai valsts budžeta finansējums. Šīs nozares nevar pretendēt uz Eiropas Savienības fondu un starptautisku pētniecības programmu finansējumu (piemēram Apvārsnis Eiropa), jo pētījumu fokuss ir Latvijai specifiskas tēmas.
Risinājuma apraksts
Saskaņā ar Zinātniskās darbības likuma 35. panta pirmo un otro daļu un, ievērojot Ministru kabineta 2018. gada 4. septembra noteikumu Nr. 560 “Valsts pētījumu programmu projektu īstenošanas kārtība” 3., 4. un 6. punktu, programmu izstrādāja ministrija, sadarbojoties ar ministrijas izveidotu programmas stratēģiskās vadības padomi (turpmāk – Stratēģiskā padome). Stratēģiskās padomes kompetencē ir sniegt viedokli un konsultatīvu atbalstu ministrijai programmas izstrādes un īstenošanas gaitā. Stratēģiskās padomes sastāvā ir pārstāvji no ministrijas, Kultūras ministrijas, Valsts valodas centra, UNESCO Latvijas Nacionālās komisijas, Latvijas Cilvēku ar īpašām vajadzībām sadarbības organizācijas “SUSTENTO”, biedrības “Mākslīgā intelekta centrs”, biedrības “Latvijas Informācijas un komunikācijas tehnoloģiju asociācija”, un biedrības “Augstākās izglītības un zinātnes informācijas tehnoloģiju koplietošanas pakalpojumu centrs”.

No 2026. gada janvāra līdz 2026. gada aprīlim sanāksmju un rakstiskās procedūras ietvaros Stratēģiskā padome sniedza saskaņotu priekšlikumu programmas ietvaram, tajā skaitā programmas pētniecības uzdevumiem un sasniedzamajiem rezultātiem.

Rīkojuma projekts nosaka, ka programmas mērķi (Rīkojuma projekta 5. punkts) – attīstīt un nodrošināt latviešu valodas un kultūras digitālo ilgtspēju, veidojot augstas kvalitātes, gala lietotāju vajadzībām piemērotus humanitāro un sociālo zinātņu digitālo infrastruktūru un veicinot to plašu izmantošanu fundamentālajā un lietišķajā pētniecībā, izglītībā un inovatīvu tehnoloģiju izstrādē, sasniedz ar humanitāro un sociālo zinātņu digitālās infrastruktūras, tostarp kultūras mantojuma un atmiņas institūciju digitālos resursu attīstību un pielāgošanu, šajos resursos balstītu pētniecību un ar mērķgrupām atbilstošu rekomendāciju izstrādi (Rīkojuma projekta 6. punkts).

Šī uzdevuma ietvaros tiks izstrādāti risinājumi prioritāri saglabājamo digitālo resursu veidošanai, ilgtermiņa glabāšanai un atjaunojamībai, nodrošināta digitālo leksikogrāfisko resursu ilgtspējīgu attīstība, analizēti, kā digitālajos medijos un sociālajos tīklos tiek pielietoti valodiskie līdzekļi gan Latvijas valstiskumu un kultūru apdraudošu, gan Latvijas valstiskumu un kultūru veicinošu vēstījumu veidošanā, sniegtas zinātniski pamatotas rekomendācijas valsts un sabiedrības noturības stiprināšanai informatīvā un psiholoģiskā apdraudējumu apstākļos, attīstīti latgaliešu rakstu valodas, kā arī dažādu latviešu valodas austrumu pierobežas izlokšņu digitālos resursi, kā arī sniegtas zinātniski, juridiski un tehnoloģiski pamatotas rekomendācijas valodas un kultūras resursu kopu izgūšanas un atvēršanas priekšnosacījumu normatīvajam regulējumam.

Projektu īstenotājiem būs jāizpilda tostarp arī 11 kopīgie (horizontālie) uzdevumi (Rīkojuma projekta 7. punkts), nodrošinot pētniecības procesa un pētījuma rezultātu ietekmi uz dažādām mērķa grupām, attīstot inovatīvus risinājumus un veicinot to plašāku izmantošanu, nodrošinot pētniecības rezultātu publisku pieejamību un projektā radīto zināšanu pārnesi sabiedrībā.

Programma paredz tādus sasniedzamos rezultātus (Rīkojuma projekta 8. punkts) kā, izstrādāti risinājumi prioritāri saglabājamo digitālo resursu veidošanai un ilgtermiņa glabāšanai, nodrošināts digitālais leksikogrāfiskais resurss ar integrētu starpresursu sasaistes sistēmu un sniegtas zinātniski pamatotas rekomendācijas valsts un sabiedrības noturības stiprināšanai.

Īpaši svarīgi šobrīd ir Latvijas austrumu pierobežas identitātes stiprināšana, ko nodrošinās attīstīti latgaliešu rakstu valodas, kā arī dažādu latviešu valodas austrumu pierobežas izlokšņu digitālie resursi, tai skaitā mācību resursi jauniešiem un bērniem un latgaliešu rakstu valodas – latviešu, latviešu – latgaliešu rakstu valodas mašīntulkotājs.

Programmas īstenošanas rezultātā tiks veicināta digitālo humanitāro un sociālo zinātņu resursu un rīku atbilstība starptautiskiem standartiem un iekļaušana Eiropas pētniecības un izstrādes resursu infrastruktūrās, kā arī publicēti oriģināli zinātniskie raksti SCOPUS datubāzēs iekļautajos žurnālos, tai skaitā brīvpiekļuves, vai konferenču rakstu krājumos.

Programma ir Latvijas stratēģisks ieguldījums cilvēkkapitālā, kas veicinās diasporas, jauno zinātnieku un studējošo iesaisti pētniecībā.
Saskaņā ar Zinātniskās darbības likuma 35. panta otro daļu, programmas mērķis un uzdevumi tika izstrādāti, konsultējoties ar Latvijas Zinātņu akadēmiju un Latvijas Zinātnes padomi.

Rīkojums Ministrijai sadarbībā ar Latvijas Zinātnes padomi dos iespēju uzsākt programmas īstenošanu, tās projektu pieteikuma konkursa nolikuma izstrādi, konkursa izsludināšanu, projekta pieteikumu atlasi un projekta īstenošanas līguma noslēgšanu, kā to paredz Ministru kabineta 2018. gada 4. septembra noteikumi Nr. 560 "Valsts pētījumu programmu projektu īstenošanas kārtība".
Vai ir izvērtēti alternatīvie risinājumi?
Jā
Apraksts
Ja Programma netiks īstenota, netiks nodrošināta latviešu valodas un kultūras digitālo resursu mērķtiecīga attīstība un ilgtspējīga uzturēšana, mazināsies Latvijas spēja saglabāt un attīstīt šos resursus atbilstoši starptautiskajiem standartiem, kā arī tiks vājināta humanitāro un sociālo zinātņu pētniecības kapacitāte un cilvēkkapitāla ataudze. Valstiska atbalsta trūkuma gadījumā pastāv risks, ka latviešu valoda un kultūra būs nepietiekami pārstāvēta globālajā digitālajā apritē, kas ilgtermiņā varētu radīt negatīvas sekas sabiedrības noturībai un identitātei, kā arī nacionālajai drošībai.
Vai ir izvērtēts prasību un izmaksu samērīgums pret ieguvumiem?
Jā
Apraksts
Prasību un izmaksu samērīgums pret ieguvumiem nav vērtēts kvantitatīvas izmaksu–ieguvumu analīzes veidā, ņemot vērā, ka programmas ieguvumi galvenokārt izpaužas ilgtermiņā un kvalitatīvos rādītājos, tostarp latviešu valodas un kultūras digitālās ilgtspējas nodrošināšanā, pētniecības kapacitātes un cilvēkkapitāla attīstībā, kā arī sabiedrības noturības un identitātes stiprināšanā.
1.4. Izvērtējumi/pētījumi, kas pamato TA nepieciešamību
Nosaukums
Latvijas Nacionālā attīstības plāns 2021.-2027. gadam (apstiprināts ar 2020. gada 2. jūlija Latvijas Republikas Saeimas lēmumu Nr. 418/Lm13)
Apraksts
Rīcības virziena “Zinātne sabiedrības attīstībai, tautsaimniecības izaugsmei un drošībai” 140. un 143. uzdevums un rīcības virziena “Saliedētība” 409. uzdevums
Nosaukums
Zinātnes, tehnoloģijas attīstības un inovācijas pamatnostādnes 2021.-2027. gadam (apstiprināts ar Ministru kabineta 2021. gada 14. aprīļa rīkojumu Nr. 246)
Apraksts
Rīcības virziena “Sadarbība starp pētniecības un publisko sektoru” 2.3.1. uzdevums, turpinot 2021.-2025. gadā iesākto
Nosaukums
Valdības rīcības plāna Deklarācija par Evikas Siliņas vadītā Ministru kabineta iecerēto darbību īstenošanai (apstiprināts ar Ministru kabineta 2024. gada 20. janvāra rīkojumu Nr. 55)
Apraksts
9.8. pasākums
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
diaspora
Zinātniskajās institūcijās un augstskolās nodarbinātie; zinātnieki; studējošie un doktora zinātniskā grāda pretendenti, Latvijas izcelsmes pētnieki un studējošie diasporā, uzņēmēji, Latvijas Zinātnes padomes nodarbinātie, ārvalstu zinātniskie eksperti.
Ietekmes apraksts
Zinātniskajās institūcijās un augstskolās nodarbinātajiem, studējošajiem, zinātniskā doktora grāda pretendentiem un zinātniekiem būs papildu darbs saistībā ar projektu pieteikumu sagatavošanu projektu konkursam un projekta īstenošanu.
Stratēģiskās padomes locekļiem ir papildu darbs, konsultējot Ministriju programmas izstrādes un īstenošanas gaitā.
Zinātniskajiem ekspertiem radīsies papildu darbs, vērtējot projektu pieteikumus un sagatavojot vērtējuma ziņojumus.
Juridiskās personas
Zinātniskās institūcijas, tai skaitā augstskolas
Ietekmes apraksts
Zinātniskās institūcijas, tai skaitā augstskolas, var piedalīties kā projekta iesniedzēji  un kļūt par projekta īstenotāju vai sadarbības partneri.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Rīkojuma projekts radīs pozitīvu ietekmi tautsaimniecībai, jo tās rezultātā tiks radītas tautsaimniecības stiprināšanai nozīmīgas zināšanas un cilvēkkapitāls.
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Rīkojuma projekts radīs pozitīvu ietekmi tautsaimniecībai, jo tās rezultātā tiks radītas darbavietas (zinātniekiem un studējošajiem), kā arī tautsaimniecības stiprināšanai nozīmīgas zināšanas un cilvēkkapitāls.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Rīkojuma projekts šo jomu neskar.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Rīkojuma projekts šo jomu neskar.



Cita informācija
Programmas īstenošanai 2026.-2029. gadam plānotais finansējums 1 309 380 euro apmērā. Programma tiks finansēta no Ministrijas valsts budžeta programmas 05.00.00 "Zinātne" apakšprogrammas 05.01.00 "Zinātniskās darbības nodrošināšana" līdzekļiem:
2026. gadā – 300 000 euro;
2027. gadā – 439 221 euro;
2028. gadā – 439 221 euro;
2029. gadā – 130 938 euro.

Programmas īstenošanai piešķirto kopējo finansējumu ir plānots sadalīt viena projektu konkursa ietvaros, pie nosacījuma, ja vismaz viens projekta pieteikums ir novērtēts virs kvalitātes sliekšņa. Rīkojuma projekta 6. punktā minētais uzdevums atbilst vienam projektam. Gadījumā, ja projektu pieteikumu skaits būs nepietiekošs un neviens netiks novērtēts virs kvalitātes sliekšņa, tiks organizēts atkārtots projektu pieteikumu konkurss.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Saskaņā ar Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktu, Ministrija Rīkojuma projekta izstrādes procesā sabiedrības līdzdalību iepriekš minētā normatīvā akta izpratnē neveica, ņemot vērā programmas specifiku – nepieciešamību noteikt zinātniski aktuālus pētniecības virzienus, kas saskan ar vidējā termiņa plānošanas dokumentos saistošajiem uzdevumiem un citiem normatīvajiem aktiem. Rīkojuma projekta specifikas dēļ, Programmas izstrādē tika iesaistīti eksperti no valsts institūcijām un nevalstiskajām organizācijām, kā arī nozares eksperti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Latvijas Zinātnes padome
Latvijas zinātniskās institūcijas (tai skaitā augstskolas)
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Izglītības un zinātnes ministrija – programmas īstenošanas uzraudzība tiks nodrošināta, izmantojot Ministrijas rīcībā esošos cilvēkresursus, ņemot vērā viņu noslodzi.
Latvijas Zinātnes padome – šajā Rīkojuma projekta virzības laikā ietekmi nav iespējams aprēķināt, jo izmaksas būs zināmas un būs atkarīgas no projektu konkursa rezultātiem – no iesniegto projektu pieteikumu skaita un nepieciešamo neatkarīgo ārvalstu ekspertu skaitu to zinātniskai vērtēšanai.
Zinātniskās institūcijas – šajā Rīkojuma projekta virzības laikā ietekmi nav iespējams aprēķināt. To varēs identificēt brīdī, kad būs apstiprināts projekta finansējums, un izmaksas tiks atspoguļotas projekta īstenošanas aprēķinos un tāmēs.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Rīkojuma projekts radīs pozitīvu ietekmi tautsaimniecībai, jo tā rezultātā tiks radītas tautsaimniecības stiprināšanai nozīmīgas zināšanas un veicināta cilvēkkapitāla attīstību. Programmas ietvaros paredzēts radīt arī zinātniski pamatotas rekomendācijas rīcībpolitikas plānošanai un izvērtēšanai.
Programma ir izstrādāta, ievērojot Latvijas Nacionālā attīstības plāna 2021.-2027. gadam rīcības virziena “Zinātne sabiedrības attīstībai, tautsaimniecības izaugsmei un drošībai” 140. un 143. uzdevumu un rīcības virziena “Saliedētība” 409. uzdevumu.
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Rīkojuma projekts radīs pozitīvu ietekmi uz cilvēktiesībām, demokrātiskām vērtībām un pilsoniskās sabiedrības attīstību, jo programmas īstenošanā tiks nodrošināta pētniecības procesa un pētījuma rezultātu ietekme uz izglītojamiem, pedagogiem, cilvēkiem ar īpašām vajadzībām un sabiedrību kopumā, nodrošinot zināšanu pārnesi un veicinot sabiedrības izpratni par pētniecības lomu un devumu, kā arī attīstot nepieciešamos resursus un veicinot sabiedrības iesaisti pētniecības procesā piemēram, izmantojot sabiedriskās zinātnes iniciatīvas. Programmas īstenošanā tiks veicinātas sabiedrības līdzdalība kultūras mantojuma digitalizācijā, kā arī nodrošināta komunikācija ar sabiedrību par veiktajiem pētījumiem, to rezultātiem un sabiedrības ieguvumiem.
8.1.13. uz datu aizsardzību
Vai projekts skar šo jomu?
Jā
Apraksts
No Rīkojuma projekta tieši neizriet datu aizsardzības regulējuma pielietojuma nepieciešamība. Taču, ņemot vērā pētījumu projektu specifiku, lai izpildītu rīkojuma projektā iekļauto uzdevumu, tās īstenotājam – zinātniskajai institūcijai, būs jāizmanto dati, uz kuriem, iespējams, attiecās datu aizsardzība. Tāpēc, gan programmas projektu pieteikumu atklātā konkursa nolikumā, gan līgumā ar projekta īstenotāju tiks iekļauts punkts par datu aizsardzību. 
8.1.14. uz diasporu
Vai projekts skar šo jomu?
Jā
Apraksts
Horizontāli noteikti uzdevumi (7.1.2. un 7.6.) veicināt diasporas zinātnieku iesaisti pētniecībā un diasporas valodas, literāro un zinātnisko materiālu un resursu integrāciju humanitāro un sociālo zinātņu infrastruktūrā.
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

